Deco

Anderson Luis de Souza, bedre kjent som Deco (født 27. august 1977 i São Bernardo do Campo, Brasil), er en tidligere portugisisk fotballspiller av japansk og brasiliansk opprinnelse. Han spilte som midtbanespiller, og spilte i sin karriere for Corinthians, FC Alverca, Salgueiros, FC Porto, FC Barcelona, Chelsea FC og Fluminense.

Den brasilskfødte spilleren ble portugisisk statsborger i 2004, og har siden spilt for Portugals landslag. Han deltok i EM 2004 på hjemmebane, der hans lag tapte for  i finalen. Deco spilte også for Portugal i VM 2006 i Tyskland og i EM 2008 i Østerrike og Sveits. Han spilte tilsammen 75 landskamper og scoret fem mål.

Deco tok fire seriegull i 1999, 2003 og 2004 mens han spilte for Porto, og vant også UEFA-cupen (2003) og Mesterligaen med klubben (2004). Under mesterligafinalen mot Monaco i 2003/2004-sesongen skåret han et av Portos tre mål da laget vant 3-0. Etter EM 2004 gikk han videre til FC Barcelona i en overgang der Ricardo Quaresma gikk motsatt vei. Han ble seriemester med Barcelona BC i 2005 og 2006. Den 30. juni 2008 ble han klar for Chelsea, i en overgang verdt 10 mill. euro.fcbarcelona.net Deco ble dermed tidligere Portugal-trener Luiz Felipe Scolaris første kjøp som Chelsea-manager.

Deco gikk til Fluminense FC som bosmanspiller etter at kontrakten med Chelsea FC gikk ut etter VM i Fotball 2010 i Sør-Afrika.

Han kunngjorde at han la opp den 26. august 2013, etter en hamstring-skade.

 Referanser 

 Eksterne lenker 



Kategori:Portugisiske fotballspillere
Kategori:Spillere i Fotball-EM 2004
Kategori:Spillere i Fotball-VM 2006
Kategori:Spillere i Fotball-EM 2008
Kategori:Spillere i Fotball-VM 2010
Kategori:Fotballspillere for Sport Club Corinthians Paulista
Kategori:Fotballspillere for FC Porto
Kategori:Fotballspillere for SL Benfica
Kategori:Fotballspillere for FC Barcelona
Kategori:Fotballspillere for Chelsea FC
Kategori:Fotballspillere for Fluminense FC
Kategori:Vinnere av Mesterligaen i fotball for menn
Kategori:Personer fra São Bernardo do Campo